Retten til at gå til lægen i arbejdstiden er en gråzone, fordi det afhænger af en konkret vurdering hver gang. Uopsættelige lægebesøg Uopsættelige lægebesøg (nødvendigt led i helbredelse) må man gå til, såfremt det ikke kan placeres uden for arbejdstiden – det vil sige vågner man med akutte symptomer på en dag, hvor man har dagtjeneste, og har lægen åben til kl. 18, så kan man få en tid efter arbejde, men lukker lægen kl. 15.30, og har man fri kl. 15.30, så må man få en tid i arbejdstiden. Lægebesøg, der ikke er uopsættelige Lægebesøg, der ikke er uopsættelige – fx kontroller som mammografi – kan typisk lægges uden for arbejdstiden, idet man kan bede om en dagstid en dag, hvor man er i aftentjeneste eller lignende. Lægebesøg med børn Lægebesøg med børn i arbejdstiden er ikke en ret, man har, medmindre dette finder sted på barnets første eller anden sygedag – eller i situationer hvor der opstår akut behov for lægehjælp. Planlagte ikke-akutte lægebesøg som vaccinationer eller lignende skal placeres uden for arbejdstiden.